CELEX: 62020CN0392
Language: mt
Date: 2020-08-12 00:00:00
Title: Kawża C-392/20: Talba għal deċiżjoni preliminari mressqa mis-Sąd Rejonowy dla Warszawy-Mokotowa w Warszawie (il-Polonja) fit-12 ta’ Awwissu 2020 – L-Aġenzija Ewropea għas-Sustanzi Kimiċi vs Miejskie Przedsiębiorstwo Energetyki Cieplnej

7.12.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 423/23
            
         
      Talba għal deċiżjoni preliminari mressqa mis-Sąd Rejonowy dla Warszawy-Mokotowa w Warszawie (il-Polonja) fit-12 ta’ Awwissu 2020 – L-Aġenzija Ewropea għas-Sustanzi Kimiċi vs Miejskie Przedsiębiorstwo Energetyki Cieplnej
      (Kawża C-392/20)
      (2020/C 423/34)
      Lingwa tal-kawża: il-Pollakk
      
         Qorti tar-rinviju
      
      Sąd Rejonowy dla Warszawy-Mokotowa w Warszawie
      
         Partijiet fil-kawża prinċipali
      
      
         Rikorrenti: L-Aġenzija Ewropea għas-Sustanzi Kimiċi
      
         Konvenuta: Miejskie Przedsiębiorstwo Energetyki Cieplnej
      
         Domandi preliminari
      
      
                  1.
               
               
                  L-Artikolu 299 tat-Trattat dwar il-Funzjonament tal-Unjoni Ewropea għandu jiġi interpretat fis-sens li huwa applikabbli biss għad-deċiżjonijiet mogħtija mill-Kunsill, mill-Kummissjoni jew mill-Bank Ċentrali Ewropew, jew anki għad-deċiżjonijiet mogħtija mill-Aġenzija Ewropea għas-Sustanzi Kimiċi li jirrigwardaw l-impożizzjoni ta’ ħlas amministrattiv addizzjonali?
               
            
                  2.
               
               
                  Id-dispożizzjoni tal-Artikolu 299 tat-Trattat dwar il-Funzjonament tal-Unjoni Ewropea li tistabbilixxi li d-digriet tal-eżekuzzjoni għandu jiġi ffirmat, mingħajr ebda formalità oħra ħlief il-verifika tal-awtentiċità tad-dokument, għandha tiġi interpretata fis-sens li qorti nazzjonali li tiddeċiedi dwar l-għoti ta’ saħħa eżekuttiva u li tapplika dispożizzjonijiet nazzjonali tal-proċedura ċivili ma hijiex awtorizzata teżamina jekk il-pretensjoni kkonstatata permezz ta’ titolu eżekuttiv ġietx preskritta?